## La Policia de la Generalitat deté quatre persones i n’investiga una altra per apropiació indeguda de més de 55.000 quilos de garrofa

*** S’​​​​​​​han intervingut un total de 55.188 quilos de garrofa, amb un valor de mercat de 83.782 euros**

**València.**

La Policia de la Generalitat ha detingut quatre persones i està investigant-ne una altra més com a responsables de presumptes delictes de falsedat documental i apropiació indeguda. L’operació s’ha dut a terme a la comarca de Camp de Túria i s’han analitzat 142 documents de traçabilitat agrària (DATA).

Durant l’actuació en matèria de traçabilitat hortofructícola s’ha intervingut un total de 55.188 quilos de garrofa, que, en el seu moment, va ascendir a un valor de mercat de 82.782 euros.

La garrofera és un arbre molt estés per tota la geografia de la Comunitat Valenciana. El seu fruit, antigament destinat a aliment d’animals, té actualment un ampli mercat que va des d’edulcorant o substitut del cacau en pols a component d’alguns productes cosmètics. L’any passat, aquest producte va arribar a tindre un preu de mercat de fins a 2,26 € el quilo.

La Policia de la Generalitat, mitjançant les tasques d’inspecció i control de traçabilitat, continua amb les campanyes de prevenció i persecució de delictes que afecten la seguretat dels productes del camp valencià.

Fecha: 11/08/2023